Publicēts:
Latvijas Vēstnesis
, 110,
03.06.2019.
OP numurs: 
2019/110.5
Izdevējs: 
Finanšu un
kapitāla tirgus komisija
Veids: 
noteikumi
Numurs: 
98
Pieņemts: 
23.05.2019.
Stājas spēkā: 
04.06.2019.
Zaudē spēku: 
26.06.2020.
Finanšu un kapitāla tirgus komisijas normatīvie noteikumi Nr. 98
Rīgā 2019. gada 23. maijā
(Finanšu un kapitāla tirgus komisijas padomes
sēdes protokols Nr. 26 2. p.)
Apdrošināšanas produkta informācijas dokumenta
noformējuma un satura prasību normatīvie noteikumi
Izdoti saskaņā ar 
Apdrošināšanas un pārapdrošināšanas
izplatīšanas likuma
 
36. panta
 astoto daļu
1. "Apdrošināšanas produkta informācijas dokumenta noformējuma un satura prasību normatīvie noteikumi" (tālāk
tekstā – noteikumi) nosaka prasības apdrošināšanas produkta informācijas dokumenta noformējumam un saturam.
2. Noteikumi ir saistoši apdrošināšanas izplatītājam, kurš izstrādā nedzīvības apdrošināšanas produktu.
3. Apdrošināšanas produkta informācijas dokumenta noformēšanas prasības nosaka Eiropas Komisijas 2017. gada
11. augusta Īstenošanas regula (ES) 
2017/1469
, ar ko nosaka apdrošināšanas produkta informācijas dokumenta
standartizētu noformējumu (Dokuments attiecas uz EEZ), un šo noteikumu 
4. punkts
.
4. Apdrošināšanas produkta informācijas dokuments tiek sagatavots kā īss un atsevišķs dokuments, kurš:
4.1. noformēts un maketēts tā, lai tas būtu saprotams un viegli lasāms, izmantojot salasāma lieluma
rakstzīmes;
4.2. nav grūtāk uztverams gadījumā, ja tas sākotnēji izstrādāts krāsains, bet ir drukāts vai kopēts melnbaltā
versijā;
4.3. uzrakstīts latviešu valodā vai citā valodā, par kādu vienojušies apdrošināšanas izplatītājs un klients;
4.4. ir precīzs un nav maldinošs;
4.5. satur nosaukumu "apdrošināšanas produkta informācijas dokuments" pirmās lappuses augšdaļā;
4.6. ietver paziņojumu, ka "pilnīga informācija, kas sniedzama pirms apdrošināšanas līguma noslēgšanas, un
informācija par apdrošināšanas produktu ir sniegta citos dokumentos".
5. Apdrošināšanas produkta informācijas dokumentā iekļauj šādu informāciju:
1
/
2
© Oficiālais izdevējs "Latvijas Vēstnesis"
Noteikumos iekļautas tiesību normas, kas izriet no Eiropas Parlamenta un Padomes 2016. gada 20. janvāra
Direktīvas (ES) 
2016/97
 par apdrošināšanas izplatīšanu (pārstrādāta redakcija) (Dokuments attiecas uz EEZ).
Finanšu un kapitāla tirgus komisijas priekšsēdētājs 
P. Putniņš
5.1. apdrošināšanas veidu atbilstoši 
Apdrošināšanas un pārapdrošināšanas likuma
 
19. pantā
 noteiktajam;
5.2. kopsavilkumu par:
5.2.1. apdrošināšanas segumu, norādot apdrošināmos riskus;
5.2.2. vispārīgu informāciju par apdrošinājuma summu vai tās aprēķināšanas kārtību;
5.2.3. apdrošināšanas līguma darbības teritoriju;
5.2.4. riskiem, kuri nav iekļauti apdrošināšanas segumā;
5.3. apdrošināšanas prēmiju maksāšanas termiņus un kārtību;
5.4. izņēmumus, kad apdrošināšanas atlīdzība netiek izmaksāta;
5.5. apdrošinājuma ņēmēja pienākumus pirms apdrošināšanas līguma noslēgšanas;
5.6. apdrošinājuma ņēmēja pienākumus apdrošināšanas līguma darbības laikā;
5.7. apdrošinājuma ņēmēja pienākumus, ja ir iestājies apdrošināšanas gadījums;
5.8. apdrošināšanas līguma darbības termiņu;
5.9. apdrošināšanas līguma izbeigšanas noteikumus.
6. Apdrošināšanas produkta informācijas dokumentā neiekļauj uz klientu attiecināmu personalizētu informāciju.
Informatīva atsauce uz Eiropas Savienības direktīvu
2
/
2